|  |  |  |
| --- | --- | --- |
|  | Spoštovani! | http://www.os-loka-crnomelj.si/templates/os-loka.si/images/primary/red/logo.jpg |

**Planinsko društvo Črnomelj in mladinski odsek PD Črnomelj**

vabita na planinski pohod na

**KOZICE nad Dolom v nedeljo, 19. maja 2019.**

**Zbirno mesto na postajališču OŠ Loka Črnomelj ob 8. uri,** z **avtomobili** se odpeljemo do izhodišča, od koder gremo na krožno pot.Zaradi prevoza je zaželeno, da se starši pridružijo otrokom.

**Opis cilja:** Kozice so vzpetine nad Kolpo. Je deloma poraščen vrh, vendar je z grebena zelo lep pogled na Kolpo v Dol, na Stari trg in Poljansko dolino in Poljansko goro. Na 741 m visokem hribu je RTV-pretvornik.

**Potek ture, zahtevnost in čas hoje:** Peljemo se do kraja Dol. Z izhodišča pričnemo hojo po označeni poti s hrastovim listom mimo skalnatih sten pod JV-grapo na Kozicah. Po južnem pobočju pridemo na razgledno točko s pogledom na Kolpo. Čez borov gozdiček nadaljujemo na sedelce, kjer se naravnost pride na Hreljin in Laze. Mi pa se usmerimo desno v breg, sledimo oznakam z rdečo medvedovo šapo. Preplezamo nekaj skal in se v ključih vzpenjamo do vršnega grebena. Tu se nam že odpirajo pogledi na levo stran na prepadno grapo in na desno na lep bukov gozd s Kolpo v dolini. Kmalu smo na razgledišču tik pod vrhom. Razgledi so enkratni na dolino Kolpe proti Vinici. Še nekaj minut hoje imamo do pretvornika. Vpisali se bomo v knjigo ***Ljubitelji Kozic*** in se mogoče navdušili za večkratni obisk tega vrha.

Sestopili bomo v Predgrad po vlaki Graščica, mimo brezna, pred naseljem pa zavijemo desno ter se mimo izvira spustimo na izhodišče v Dolu.

Lahka označena pot, za vzpon bomo potrebovali 1 h 20 min, za sestop nekoliko manj, višinska razlika 540 m.

**Oprema** za enodnevni izlet v sredogorje; planinski čevlji, oblačila vremenu primerna, zaščita pred soncem in pred klopi. Oblačila in obutev za preoblačenje v avtomobilih.

**Malica in pijača** iz nahrbtnika. Prispevek za vodenje 2 €.

**Vodenje:** vodniki PZS PD Črnomelj.

**Informacije in prijave**: Sonja Jerman, tel.: 041 392 552